NBC: Orlando-terrorist fortalte kona om nattklubben: – Dette er målet mitt
Det var 12. juni 2016 Mateen stormet inn i nattklubben Pulse i Orlando og begynte å skyte inn i folkemengden på dansegulvet. 49 mennesker mistet livet i angrepet, som på det tidspunktet var det meste i amerikansk historie. I slutten av desember kom det nye rettsdokumenter i saken mot Mateens kone, Noor Salman (31). Hun ble arrestert i januar 2017, et halvt år etter at amerikanske myndigheter vurderte å sikte henne for ikke å ha varslet om det grusomme angrepet ektemannen hadde planlagt. Bakgrunn: CNN: Kona til Orlando-terrorist arrestert Nå kommer det frem at Mateen eksplisitt fortalte henne at han skulle angripe den populære homoklubben Pulse, ifølge de nye dokumentene. – Dette er målet mitt, skal han ha sagt, ifølge NBC. Her er en av dem som var der den natten:Rettssaken mot Salman starter i mars. Myndighetene mener at hun har hjulpet mannen og i tillegg hindret deres arbeid, ifølge TV-kanalen. Det kan bety livstid i fengsel. Det var først lokalavisen Orlando Sentinel som meldte om uttalelsen. Advokatene til Salman ba om å flytte rettssaken fra Florida på grunn av medieoppmerksomheten hun har fått, men dette ble avvist av en føderal dommer på onsdag.
Nye rettsdokumenter viser at Orlando-skytteren Omar Mateen fortalte sin kone at den populære nattklubben Pulse var målet hans.